Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 360

b) Szókincsfejlesztés – szóalkotás A tanulók párban vagy csoportban versenyeznek. A játék célja, hogy a kapott hosszú összetett szóból adott idő alatt minél több értelmes szót alkossanak. (Pl. zöldbabfőzelék: zöld, bab, főz, főzelék, őz, ék, fék, fő, bő, lő, kő, el, le, fel, fél, kél, lék, ők, de...) Minden forduló végén mindenki kihúzza azokat a szavakat, amelyek másoknál is előfordulnak, a másoknál nem szereplő szavak egy-egy pontot érnek. A játék végén az a pár vagy csapat nyer, amelyik a legtöbb pontot gyűjtötte. A játék végén beszélgetés Miről szólt ez a játék? Miért fontos a szókincsfejlesztés? Mi az, hogy „szó”? Honnan vannak a szavaink? Ki alkotja őket? Ugyanazt a dolgot több szó is jelölhet, és egy szó több dolgot is jelenthet – keressetek rá példákat! Lehet-e valamilyen rendszert, módszert alkalmazni, kifejleszteni ehhez a játékhoz? Hasznos volt-e ez a játék? Melyik szókincsfejlesztő játék tetszett jobban: ez vagy a múlt órai? Miért? Páros vagy csoportos játék Osztályszintű beszélgetés 21–22.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes